CELEX: 
Language: sl
Date: 2022-03-29 00:00:00
Title: DELEGIRANA UREDBA KOMISIJE (EU) / o spremembi Uredbe (ES) št. 273/2004 Evropskega parlamenta in Sveta ter Uredbe Sveta (ES) št. 111/2005 zaradi vključitve nekaterih predhodnih sestavin za prepovedane droge na seznam

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Predhodne sestavine za prepovedane droge so kemikalije, ki se lahko uporabljajo za nezakonito proizvodnjo prepovedanih drog ali psihotropnih snovi. Uredba (ES) št. 273/2004 Evropskega parlamenta in Sveta
                  1
                določa ukrepe za spremljanje trgovine s predhodnimi sestavinami za prepovedane droge znotraj EU, Uredba Sveta (ES) št. 111/2005
                  2
                pa ureja trgovino s predhodnimi sestavinami za prepovedane droge med EU in tretjimi državami.
            
            
               Skupaj izvajata ukrepe iz člena 12 Konvencije Združenih narodov zoper nezakonit promet mamil in psihotropnih snovi z dne 19. decembra 1988
                  3
                (v nadaljnjem besedilu: konvencija ZN iz leta 1988).
            
            
               Prehodne sestavine za prepovedane droge so lahko snovi s seznama (navedene v prilogah obeh uredb, z različnimi pravnimi obveznostmi glede na njihovo skupino – licenca, registracija, izvozno/uvozno dovoljenje itd.). Prehodne sestavine za prepovedane droge so lahko tudi snovi, ki niso na seznamu, kar pomeni, da niso navedene v prilogah. Vsaka država članica lahko sprejme potrebne ukrepe, s katerimi svojim pristojnim organom omogoči nadzor in spremljanje sumljivih poslov, ki vključujejo snovi, ki niso na seznamu. 
            
            
               Pristojni nacionalni organi so navedli zaseg etil alfa-fenilacetoacetata (EAPA) in metil 3-okso-2-(3,4-metilendioksifenil)butanoata (MAMDPA). 
            
            
               EAPA se uporablja za proizvodnjo 1-fenil-2-propanona (P-2-P), znanega tudi kot benzil metil keton (BMK). BMK je predhodnik amfetamina in metamfetamina. 
            
            
               MAMDPA se uporablja za proizvodnjo 3,4-metilendioksifenilpropan-2-ona (PMK), ki je predhodnik 3,4-metilendioksimetamfetamina (MDMA), splošno znanega kot „ekstazi“.
            
            
               Amfetamin, metamfetamin in MDMA so med najpogostejšimi prepovedanimi drogami, ki se nezakonito proizvajajo v EU in imajo resne posledice za zdravje ljudi.
            
            
               BMK in nekatere njegove druge predpredhodne sestavine, ki so zelo podobne EAPA (kot sta metil alfa-fenilacetoacetat (MAPA) ali alfa-fenilacetoacetamid (APAA)), ter PMK so že navedene snovi v seznamih uredb. 
            
            
               Zaradi strogega nadzora zgoraj navedenih snovi s seznama so kriminalne združbe oblikovale EAPA in MAMDPA, da bi se izognile temu nadzoru. Zato bi bilo treba na ravni EU na seznam uvrstiti tudi EAPA in MAMDPA ter tako okrepiti njun nadzor in spremljanje. Uvrstitev na seznam bo nacionalnim organom zagotovila pravna sredstva za učinkovit boj proti njihovi uporabi v nezakoniti proizvodnji prepovedanih drog.  
            
            
               Komisija ima diskrecijsko pravico glede skupine, v katero se uvrsti predhodna sestavina za prepovedane droge. 
            
            
               Snovi iz skupine 1 ob preusmeritvi predstavljajo največje tveganje in so ponavadi v celoti ali delno vključene v molekulo prepovedane droge ali psihotropne snovi. Uredbi določata najstrožje ukrepe za nadzor in spremljanje takih snovi: skladiščiti jih je treba v zavarovanih prostorih (npr. s ključavnico, nadzorom videokamer itd.); vsak izvajalec, ki obravnava te snovi, mora imeti licenco; zanje je potrebno uvozno in izvozno dovoljenje. 
            
            
               EAPA in MAMDPA bi morali biti uvrščeni med snovi skupine 1, saj ju je mogoče enostavno preoblikovati v podporo proizvodnji metamfetamina, amfetamina in MDMA, pri čemer so pomembne tudi družbene in javnozdravstvene težave, povezane z uživanjem teh prepovedanih drog.  
            
            
               Na podlagi razpoložljivih informacij EAPA in MAMDPA nimata znane zakonite uporabe, razen v raziskovalne namene. Zato njuna uvrstitev v skupino 1 ne bo povzročila znatnega upravnega bremena za gospodarske subjekte in pristojne organe. 
            
            
               2.POSVETOVANJA PRED SPREJETJEM AKTA
            
            
               V skladu z Medinstitucionalnim sporazumom o boljši pripravi zakonodaje z dne 13. aprila 2016
                  4
                so bila pri pripravi tega delegiranega akta opravljena ustrezna in pregledna posvetovanja, tudi na ravni strokovnjakov. Skupina strokovnjakov za predhodne sestavine za prepovedane droge je o predlogu razpravljala in ga je dobro sprejela na svoji seji 26. in 27. oktobra 2021. 
            
            
               Osnutek je bil objavljen z možnostjo predložitve povratnih informacij na portalu „Have-your-say“. Prejeta je bila ena pozitivna pripomba. 
            
            
               Osnutek je bil priglašen na podlagi člena 2(9)(2) Sporazuma o tehničnih ovirah v trgovini. Pripomb ni bilo. 
            
         
         
            
               3.PRAVNI ELEMENTI DELEGIRANEGA AKTA
            
            
               Na podlagi člena 15 Uredbe (ES) št. 273/2004 in člena 30a Uredbe (ES) št. 111/2005 je Komisija pooblaščena za sprejetje delegiranih aktov zaradi prilagoditve prilog novim trendom pri preusmerjanju predhodnih sestavin za prepovedane droge.
            
            
               Uredba (ES) št. 273/2004 in Uredba (ES) št. 111/2005 sta tesno povezani. Skupaj izvajata ukrepe iz člena 12 konvencije ZN iz leta 1988. Zato je združitev dveh pooblastil na podlagi različnih temeljnih zakonodajnih aktov v enoten delegirani akt upravičena zaradi tesne stvarne povezave med zadevnima pooblastiloma.
            
            
               DELEGIRANA UREDBA KOMISIJE (EU) …/…
            
            
               z dne 29.3.2022
            
            
               o spremembi Uredbe (ES) št. 273/2004 Evropskega parlamenta in Sveta ter Uredbe Sveta (ES) št. 111/2005 zaradi vključitve nekaterih predhodnih sestavin za prepovedane droge na seznam 
               
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (ES) št. 273/2004 Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah
                  5
                in zlasti člena 15 Uredbe, 
            
            
               ob upoštevanju Uredbe Sveta (ES) št. 111/2005 z dne 22. decembra 2004 o določitvi pravil za nadzor trgovine s predhodnimi sestavinami za prepovedane droge med Unijo in tretjimi državami
                  6
                ter zlasti člena 30a Uredbe,
            
            
               ob upoštevanju naslednjega:
            
            
               (1)Uredba (ES) št. 273/2004 določa ukrepe za spremljanje trgovine s predhodnimi sestavinami za prepovedane droge znotraj Unije, Uredba (ES) št. 111/2005 pa ureja trgovino s predhodnimi sestavinami za prepovedane droge med Unijo in tretjimi državami. Priloga I k Uredbi (ES) št. 273/2004 in Priloga k Uredbi (ES) št. 111/2005 vsebujeta seznam snovi, za katere se uporabljajo številni usklajeni ukrepi nadzora in spremljanja iz navedenih uredb.
            
            
               (2)Pristojni nacionalni organi so poročali o zasegu etil alfa-fenilacetoacetata (EAPA) in metil 3-okso-2-(3,4-metilendioksifenil)butanoata (MAMDPA) v okviru nezakonite proizvodnje prepovedanih drog. 
            
            
               (3)EAPA se uporablja za proizvodnjo 1-fenil-2-propanona (P-2-P), znanega tudi kot benzil metil keton (BMK). BMK je predhodnik amfetamina in metamfetamina. 
            
            
               (4)MAMDPA se uporablja za proizvodnjo 3,4-metilendioksifenilpropan-2-ona (PMK), ki je predhodnik 3,4-metilendioksimetamfetamina (MDMA), splošno znanega kot „ekstazi“.
            
            
               (5)Amfetamin, metamfetamin in MDMA so med najpogostejšimi nezakonito proizvedenimi drogami v Uniji. Imajo resne posledice za zdravje ljudi ter v nekaterih regijah Unije povzročajo resne težave za družbo in javno zdravje. 
            
            
               (6)Zato bi bilo treba EAPA in MAMDPA uvrstiti na seznam na ravni Unije ter tako okrepiti njun nadzor in spremljanje. 
            
            
               (7)Snovi s seznama v Prilogi I k Uredbi (ES) št. 273/2004 in Prilogi k Uredbi (ES) št. 111/2005 so razdeljene v skupine, za katere se uporabljajo različni ukrepi, da se doseže ravnovesje med ravnjo tveganja, ki ga povzroča vsaka snov, in obremenitvijo zakonite trgovine. Za snovi iz skupine 1 veljajo najstrožji ukrepi nadzora in spremljanja. 
            
            
               (8) EAPA in MAMDPA kot predhodni sestavini amfetamina, metamfetamina in MDMA resno ogrožata družbo in javno zdravje v Uniji. Nimata znane zakonite proizvodnje, trgovine ali uporabe, razen za raziskovalne namene. Zato bi bila njihova vključitev v skupino 1 v Prilogi I k Uredbi (ES) št. 273/2004 in v skupino 1 v Prilogi k Uredbi (ES) št. 111/2005 ustrezen odziv v smeri preprečevanja njihove uporabe v nezakoniti proizvodnji prepovedanih drog in hkrati ne bi pomenila večjega dodatnega upravnega bremena za gospodarske subjekte in pristojne organe v Uniji.
            
         
         
            
               (9)Uredbo (ES) št. 273/2004 in Uredbo (ES) št. 111/2005 bi bilo zato treba ustrezno spremeniti.
            
            
               (10)Uredbi (ES) št. 273/2004 in (ES) št. 111/2005 skupaj izvajata nekatere določbe Konvencije Združenih narodov zoper nezakonit promet prepovedanih drog in psihotropnih snovi, podpisane na Dunaju 20. decembra 1988 in odobrene s Sklepom Sveta 90/611/EGS
                  7
               . Zaradi tesne vsebinske povezave med pooblastili navedenih uredb je ustrezno sprejeti spremembe z enotnim delegiranim aktom –
            
            
               SPREJELA NASLEDNJO UREDBO:
            
            
               Člen 1 
               Spremembe Uredbe (ES) št. 273/2004
            
            
               Priloga I k Uredbi (ES) št. 273/2004 se spremeni v skladu s Prilogo I k tej uredbi.
            
            
               Člen 2 
                  Spremembe Uredbe (ES) št. 111/2005
            
            
               Priloga k Uredbi (ES) št. 111/2005 se spremeni v skladu s Prilogo II k tej uredbi.
            
            
               Člen 3
            
            
               Začetek veljavnosti 
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 29.3.2022
            
            
               
                     Za Komisijo
               
               
                     Predsednica
                     Ursula VON DER LEYEN
               
               
            
         
         
            
                  
                     (1)
                  
                        Uredba (ES) št. 273/2004 Evropskega parlamenta in Sveta z dne 11. februarja 2004 o predhodnih sestavinah pri prepovedanih drogah (UL L 47, 18.2.2004, str. 1).
               
               
                  
                     (2)
                  
                        Uredba Sveta (ES) št. 111/2005 z dne 22. decembra 2004 o določitvi pravil za nadzor trgovine s predhodnimi sestavinami za prepovedane droge med Unijo in tretjimi državami (UL L 22, 26.1.2005, str. 1).
               
               
                  
                     (3)
                  
                        UL L 326, 24.11.1990, str. 57.
               
               
                  
                     (4)
                  
                        UL L 123, 12.5.2016, str. 10
               
               
                  
                     (5)
                  
                        UL L 47, 18.2.2004, str. 1. 
               
               
                  
                     (6)
                  
                        UL L 22, 26.1.2005, str. 1.
               
               
                  
                     (7)
                  
                        Sklep Sveta 90/611/EGS z dne 22. oktobra 1990 o sklenitvi v imenu Evropske gospodarske skupnosti Konvencije Združenih narodov zoper nezakonit promet prepovedanih drog in psihotropnih snovi (UL L 326, 24.11.1990, str. 56).
               
            
      
    ---documentbreak--- 
      
         
         
            
               PRILOGA I 
            
            
            
               V Uredbi (ES) št. 273/2004, Priloga I, se v tabelo za skupino 1 na seznam snovi vstavijo naslednji vnosi zaporedoma na ustrezno mesto glede na oznake KN: 
            
            
                     
                        Snov
                     
                  
                  
                     
                        Poimenovanje KN (če se razlikuje)
                     
                  
                  
                     
                        Oznaka KN
                     
                  
                  
                     
                        Št. CAS
                     
                  
               
                     
                        „etil alfa-fenilacetoacetat (EAPA) (*)
                     
                  
                  
                     
                         
                     
                  
                  
                     
                        ex 2918 30 00
                     
                  
                  
                     
                        5413-05-8
                     
                  
               
                     
                        metil 3-okso-2-(3,4-metilendioksifenil)butanoat (MAMDPA) (**)
                     
                  
                  
                     
                        metil 3-okso-2-(3,4-metilendioksifenil)butanoat
                     
                  
                  
                     
                        ex 2932 99 00
                     
                  
                  
                     
                        1369021-80-6
                     
                  
               
               (*) V skladu z IUPAC (Mednarodno zvezo za čisto in uporabno kemijo) znan tudi kot etil 3-okso-2-fenilbutanoat.
            
            
               (**) V skladu z IUPAC znan tudi kot metil 2-(2H-1,3-benzodioksol-5-il)-3-oksobutanoat.“.
            
            
               PRILOGA II 
            
            
            
               V Uredbi (ES) št. 111/2005, Priloga, se v tabelo za skupino 1 na seznam snovi vstavijo naslednji vnosi zaporedoma na ustrezno mesto glede na oznake KN: 
            
            
                     
                        Snov
                     
                  
                  
                     
                        Poimenovanje KN (če se razlikuje)
                     
                  
                  
                     
                        Oznaka KN
                     
                  
                  
                     
                        Št. CAS
                     
                  
               
                     
                        „etil alfa-fenilacetoacetat (EAPA) (*)
                     
                  
                  
                     
                         
                     
                  
                  
                     
                        ex 2918 30 00
                     
                  
                  
                     
                        5413-05-8
                     
                  
               
                     
                        metil 3-okso-2-(3,4-metilendioksifenil)butanoat (MAMDPA) (**)
                     
                  
                  
                     
                        metil 3-okso-2-(3,4-metilendioksifenil)butanoat
                     
                  
                  
                     
                        ex 2932 99 00
                     
                  
                  
                     
                        1369021-80-6
                     
                  
               
               (*) V skladu z IUPAC (Mednarodno zvezo za čisto in uporabno kemijo) znan tudi kot etil 3-okso-2-fenilbutanoat.
            
            
               (**) V skladu z IUPAC znan tudi kot metil 2-(2H-1,3-benzodioksol-5-il)-3-oksobutanoat.“.